ফের আইআইটি খড়গপুরে ছাত্রের রহস্যমৃত্যু, উদ্ধার ঝুলন্ত দেহ

ওয়েবডেস্ক: আইআইটি খড়গপুরে ছাত্রের (IIT Kharagpur)  রহস্যমৃত্যু (Mysterious death) । রবিবার রাতে খড়গপুরের ছাত্রাবাস থেকে পড়ুয়ার ঝুলন্ত দেহ উদ্ধার হয়েছে। ঘটনা ঘিরে নতুন করে চাঞ্চল্য তৈরি হয়েছে। মৃত্যুর কারণ নিয়ে ধোঁয়াশা। খুন না আত্মহত্যা খতিয়ে দেখছে পুলিশ। দেহ ময়নাতদন্তের পরে খড়গপুর মহকুমা হাসপাতালে পাঠানো হয়েছে।

চলতি বছরের শুরুতে গত ১২ জানুয়ারি সাওন মালিন নামে এক ২১ বছরের ছাত্রের দেহ উদ্ধার করেছিল পুলিশ। পশ্চিম মেদিনীপুরের খুকুরদহের বাসিন্দা সাওন ইলেকট্রিক্যাল ইঞ্জিনিয়ারিংয়ের তৃতীয় বর্ষের ছাত্র ছিল। চার মাসের মাথায় ফের এক ছাত্রের ঝুলন্ত দেহ উদ্ধার নিয়ে তদন্ত অন্য দিকে মোড় নিল।  মৃতের নাম অনিকেত ওয়ালকার (Aniket Walker) । ওশেন ইঞ্জিনিয়ারিং অ্যান্ড নভেল আর্কিটেকচার বিভাগের চতুর্থ বর্ষের ছাত্র ছিলেন তিনি। মহারাষ্টের বাসিন্দা অনিকেত। আইআইটি খড়গপুরের হস্টেলেই থাকতেন তিনি।

আরও পড়ুন: আজ শালবনিতে জিন্দাল গোষ্ঠীর তাপবিদ্যুৎ কেন্দ্রের শিলান্যাস মুখ্যমন্ত্রীর, থাকবেন সৌরভও

জগদীশচন্দ্র বসু হলে ২১৪ নম্বর রুম অনিকেতের ঝুলন্ত দেহ উদ্ধার হয়। প্রাথমিকভাবে পুলিশ জানিয়েছে, পড়াশোনার চাপে ওই ছাত্র আত্মঘাতী হয়েছেন বলেই জানা গিয়েছে। রবিবার রাতে জেলা পুলিশ সুপার ধৃতিমান সরকার সাংবাদিকদের জানিয়েছেন, ঘটনার তদন্ত শুরু করা হয়েছে।

উল্লেখ্য, ২০২২ সালে ১৪ অক্টোবর মৃত্যু হয় খড়গপুর আইআইটিতে ফাইজান আহমেদ নামে তৃতীয় বর্ষের এক পড়ুয়ার। যা নিয়ে রাজ্য রাজনীতিতে চাঞ্চল্য তৈরি হয়েছিল। এই ঘটনায় ফাইজানকে মেরে ফেলা হয়েছে দাবি করে তার পরিবার। ফাইজানের মৃত্যুর কারণ হিসেবে তদন্তে নৃশংসভাবে খুনের তত্ত্ব সামনে এসেছে। যেখানে বন্দুকের গুলি এবং ভারী কিছু জিনিস দিয়ে তাঁকে আঘাতের মতো তত্ত্বের উল্লেখ করা হয়েছে। এর পরেইফাইজানের মৃত্যুর ঘটনায় নতুন করে মোড় নেয়।

এরই মধ্যে গত বছর আর এক পড়ুয়া দেবিকা পিল্লায়ের অস্বাভাবিক মৃত্যুর ঘটনা ঘটে । চলতি বছরের জানুয়ারিতে সাওন মালিনের দেহ উদ্ধার হয়। আর এবার অনিকেত ওয়ালকারের দেহ উদ্ধার হল।